ബസേലിയോസ് ഗീവർഗീസ് പ്രഥമൻ

മലങ്കര ഓർത്തഡോക്സ് സഭയുടെ രണ്ടാമത്തെ കാതോലിക്ക ബാവയായിരുന്നുബസേലിയോസ് ഗീവർഗീസ് പ്രഥമൻ, മലങ്കര ഓർത്തഡോക്സ് സഭയുടെ വെബ്‌സൈറ്റ്  'വള്ളിക്കാട്ട് ബാവ' എന്നറിയപ്പെടുന്ന ബസേലിയോസ് ഗീവർഗീസ് പ്രഥമൻ. ഇദ്ദേഹം ശെമ്മാശനായിരുന്ന (കാരുചിറ ഗീവർഗീസ് ശെമ്മാശൻ) കാലത്ത് രചിച്ച കൊളംബ് യാത്രാവിവരണം മലയാളത്തിലെ ആദ്യകാല യാത്രാവിവരണങ്ങളിലൊന്നാണ്.

ജീവിതരേഖ
കോട്ടയം ജില്ലയിലെ വാകത്താനത്ത് വള്ളിക്കാട്ട് കാരുചിറ കുടുംബത്തിൽ പൗലോസി(പുന്നൻ)ന്റെയും ഉണിച്ചിയുടേയും മൂന്നാമത്തെ മകനായി 1870 ജനുവരി 11-ന് ജനനം. പ്രാഥമിക വിദ്യാഭ്യാസത്തിന് ശേഷം സുറിയാനി ഭാഷയിൽ നൈപുണ്യം നേടി. 1886 ജൂൺ 13-ന് കോറുയോ സ്ഥാനവും 1892 സെപ്റ്റംബർ 18-ന് പൂർണ്ണ ശെമ്മാശു സ്ഥാനവും നേടി. 1896 ആഗസ്റ്റ് 16-ന് കശീശ സ്ഥാനവും1896 ആഗസ്റ്റ് 23 ന് റമ്പാൻ സ്ഥാനവും നേടിയ അദ്ദേഹം 1913 ഫെബ്രുവരി 9 ന് 'ഗീവർഗീസ് മാർ പീലക്സിനോസ്'എന്ന പേരിൽ മെത്രാപ്പോലീത്തായായി അഭിഷിക്തനായി. കോട്ടയം, അങ്കമാലി ഭദ്രാസനങ്ങളുടെ ചുമതലയുണ്ടായിരുന്ന അദ്ദേഹം വള്ളിക്കാട്ട് ദയറ തന്റെ ആസ്ഥാനമായി തെരഞ്ഞെടുത്തു. 1925 ഏപ്രിൽ 30-ന് 'ബസേലിയോസ് ഗീവർഗീസ് പ്രഥമൻ' എന്ന നാമത്തിൽ നിരണത്തു വെച്ച് പൗരസ്ത്യ കാതോലിക്കയായി സ്ഥാനമേറ്റു.1928 ഡിസംബർ 17-ന് നെയ്യൂർ എൽ.എം.എസ്. ആശുപത്രിയിൽ കാലം ചെയ്ത അദ്ദേഹത്തെ വള്ളിക്കാട്ട് ദയറായിൽ കബറടക്കിയിരിക്കുന്നു. 

അവലംബം

പുറത്തേക്കുള്ള കണ്ണി
ഗ്രന്ഥകാരനെക്കുറിച്ചുള്ള വിവരണം,കൊളംബ് യാത്രാവിവരണം (വിക്കിഗ്രന്ഥശാല)

വർഗ്ഗം:മലങ്കര ഓർത്തഡോക്സ് കാതോലിക്കാമാർ